cyanic-selkie/wikianc huggingface dataset:
Ανάλυση Φουριέ
Εφαρμογές
Ο μετασχηματισμός Φουριέ είναι επίσης χρήσιμος και ως μια συμπαγής αναπαράσταση ενός σήματος. Για παράδειγμα η συμπίεση JPEG που χρησιμοποιεί μια παραλλαγή του μετασχηματισμού Φουριέ (διακριτός μετασχηματισμός συνημιτόνου) από μικρά τετράγωνα κομμάτια μιας ψηφιακής εικόνας. Οι συντελεστές Φουριέ του κάθε τετραγώνου στρογγυλοποιούνται στην μικρότερη αριθμητική ακρίβεια, και «αδύναμοι» συντελεστές απαλείφονται, έτσι ώστε οι εναπομείναντες συντελεστές να μπορούν να αποθηκευτούν πολύ συμπαγώς. Στην ανακατασκευή της εικόνας, κάθε τετράγωνό της ανακατασκευάζεται κατά προσέγγιση από τους μετασχηματισμένους συντελεστές Φουριέ που διατηρήθηκαν, οι οποίοι τότε μετασχηματίζονται αντίστροφα για να παραχθεί μία προσέγγιση της αρχικής εικόνας.
Εφαρμογές στην επεξεργασία σήματος
Όταν επεξεργαζόμαστε σήματα, όπως ήχο, ραδιοκύματα, κύματα φωτός, σεισμικά κύματα, ακόμα και εικόνες, η ανάλυση Φουριέ μπορεί να απομονώσει μεμονωμένους συντελεστές από μια σύνθετη κυματομορφή, συγκεντρώνοντάς τους για ευκολότερη ανίχνευση και/ή αφαίρεση. Μία μεγάλη οικογένεια τεχνικών επεξεργασίας σήματος αποτελείται από μετασχηματισμό Φουριέ ενός σήματος, χειρισμό μετασχηματισμένων με Φουριέ δεδομένων με απλό τρόπο και αντιστροφή του μετασχηματισμού.
Μερικά παραδείγματα είναι τα παρακάτω:
Σειρές Φουριέ
Μια περιοδική συνάρτηση f μπορεί να εκφραστεί ως άπειρο άθροισμα (σειρά) ημιτόνων και συνημιτόνων. Η συνάρτηση με περίοδο Τ μετασχηματίζεται σε σειρά ημιτόνων και συνημιτόνων με περιόδους ακέραια πολλαπλάσια της Τ. Για η σειρα Φουριέ γράφεται ως
thumb|right|400px|Ανάλυση της μπλε συμμετρικής συνάρτησης σε σειρά Φουριέ με μέχρι 5 όρους. με συντελεστές
Στην πράξη αντί της άπειρης σειράς η συνάρτηση προσεγγίζεται με πεπερασμένο πλήθος προσθετέων.
Μετασχηματισμός Φουριέ
Ο Μετασχηματισμός Φουριέ αποτελεί γενίκευση της σειράς Φουριέ με μιγαδικούς όρους. Αντί των διακριτών όρων c_n χρησιμοποιεί την συνεχή συνάρτηση F(t): με
(Συνεχής) Μετασχηματισμός Φουριέ
Πολύ συχνά, ο ακατάλληλος όρος μετασχηματισμός Φουριέ αναφέρεται στο μετασχηματισμό συναρτήσεων με συνεχή πραγματικά ορίσματα και αυτό παράγει μία συνεχή συνάρτηση συχνότητας, γνωστή ως κατανομή συχνότητας. Μία συνάρτηση μετασχηματίζεται σε μία άλλη και η διαδικασία είναι αντιστρέψιμη. Όταν το πεδίο ορισμού της συνάρτησης εισόδου είναι ο χρόνος (t) και το πεδίο ορισμού της συνάρτησης εξόδου είναι η κανονική συχνότητα, ο μετασχηματισμός της συνάρτησης s(t) στη συχνότητα ƒ δίνεται από τον μιγαδικό αριθμό :
Αποτιμόντας την ποσότητα αυτή για όλες τις τιμές του ƒ παράγεται η συνάρτηση με πεδίο ορισμού την συχνότητα. Στη συνέχεια η s(t) μπορεί να αναπαρασταθεί ως ανασυνδυασμός μιγαδικών εκθετικών όρων όλων των δυνατών συχνοτήτων :
Μετασχηματισμός Φουριέ Διακριτού Χρόνου (ΜΦΔΧ)
Ο ΜΦΔΧ είναι το μαθηματικό δίδυμο των σειρών Φουριέ στο πεδίο του χρόνου. Έτσι, κάθε περιοδική άθροιση στο πεδίο συχνοτήτων μπορεί να αναπαρασταθεί από μια σειρά Φουριέ, της οποίας οι συντελεστές είναι δείγματα μιας σχετικής συνεχούς συνάρτησης χρόνου:
που είναι γνωστή ως ο ΜΦΔΧ. Ο  ΜΦΔΧ  της ακολουθίας s[n] είναι επίσης ο μετασχηματισμός Φουριέ της διαμορφωμένης κρουστικής συνάρτησης. Μπορούμε επίσης να σημειώσουμε ότι:
Οι συντελεστές της σειράς Φουριέ ορίζονται :
είναι ο αντίστροφος μετασχηματισμός και μπορεί πράγματι να αποδειχθεί ότι οι συντελεστές είναι απλώς δείγματα της s(t) σε διακριτά διαστήματα του T: s[n] = T•s(nT).
Έτσι έχουμε το σημαντικό αποτέλεσμα ότι όταν μία διακριτή ακολουθία δεδομένων s[n] αντιπροσωπεύει δείγματα μιας υποκείμενης συνεχούς συνάρτησης s(t), τότε μπορεί κανείς να συμπεράνει κάτι για το μετασχηματισμό Φουριέ αυτής, S(ƒ). Ότι είναι ένας ακρογωνιαίος λίθος στην ψηφιακή επεξεργασία σημάτων. Επιπλέον, υπό ορισμένες εξιδανικευμένες συνθήκες, μπορεί κάποιος να ανακτήσει θεωρητικά ακριβώς τις S(ƒ) και s(t). Μία ικανή συνθήκη για την τέλεια ανάκτηση είναι ότι το μη μηδενικό ποσοστό της S(ƒ) να περιορίζεται σε ένα γνωστό διάστημα συχνοτήτων πλάτους 1/T. Όταν αυτό το διάστημα είναι [-0.5/T, 0.5/T] ο τύπος ανακατασκευής είναι ο τύπος παρεμβολής των Whittaker–Shannon.
Διακριτός μετασχηματισμός Φουριέ (ΔΜΦ)
Ο ΜΦΔΧ μιας περιοδικής ακολουθίας, sN[n], με περίοδο N, γίνεται άλλη μία κρουστική συνάρτηση, που διαφοροποιείται από τους συντελεστές μιας σειράς Φουριέ. Και ο ολοκληρωτικός τύπος για τους συντελεστές απλοποιείται σε μία άθροιση :
Η Sk ακολουθία είναι γνωστή ως  ΔΜΦ  της sN. Είναι, επίσης, N-περιοδικό, γι’ αυτό ποτέ δεν είναι απαραίτητο να υπολογιστούν περισσότεροι από N συντελεστές. Όσον αφορά την Sk, ο αντίστροφος μετασχηματισμός δίνεται από:
Όταν το sN[n] εκφράζεται ως μία περιοδική άθροιση μιας άλλης συνάρτησης, s[n] = T•s(nT):
οι συντελεστές είναι ισοδύναμοι με δείγματα της S1/T(ƒ) σε διακριτά διαστήματα 1/P = 1/NT:
Στις περισσότερες περιπτώσεις, το N επιλέγεται ίσο με το μήκος του μη μηδενικού τμήματος του s[n]. Η αύξηση του N οδηγεί σε ακόμα μικρότερα δείγματα του ενός κύκλου του S1/T(ƒ). Η μείωση του N οδηγεί σε επικάλυψη στο πεδίο του χρόνου, το οποίο which αντιστοιχεί σε αποδεκατισμό στο πεδίο των συχνοτήτων. Στις περισσότερες περιπτώσεις πρακτικού ενδιαφέροντος, η ακολουθία s[n] αντιπροσωπεύει μία μακρύτερη ακολουθία η οποία έχει περικοπεί από την εφαρμογή μιας πεπερασμένης συνάρτησης παραθύρου ή ενός FIR φίλτρου.
Ο ΔΜΦ μπορεί να υπολογιστεί χρησιμοποιώντας έναν αλγόριθμο γρήγορου μετασχηματισμού Φουριέ, ο οποίος των καθιστά ένα πρακτικό και σημαντικό μετασχηματισμό στους υπολογιστές.
Περίληψη
Για περιοδικές συναρτήσεις, τόσο ο μετασχηματισμός Φουριέ όσο και ο Μετασχηματισμός Φουριέ Διακριτού Χρόνου περιλαμβάνουν μόνο ένα διακριτό σύνολο από συντελεστές συχνοτήτων (σειρά Φουριέ), και οι μετασχηματισμοί αποκλίνουν σε αυτές τις συχνότητες. Μία κοινή πρακτική είναι να χειριστούμε αυτή την απόκλιση μέσω της κρουστικής δέλτα και της κρουστικής συνάρτησης. Αλλά την ίδια φασματική πληροφορία μπορούμε να διακρίνουμε και από ένα μόνο κύκλο της περιοδικής συνάρτησης, δεδομένου ότι όλοι οι άλλοι κύκλοι είναι πανομοιότυποι. Ομοίως, οι συναρτήσεις πεπερασμένης διάρκειας μπορούν να αναπαρασταθούν ως σειρά Φουριέ, χωρίς καμία πραγματική απώλεια πληροφοριών εκτός από το ότι η περιοδικότητα του αντίστροφου μετασχηματισμού είναι απλή. Οι τύποι στις κάτω δεξιά στήλες ισχύουν και στις δυο περιπτώσεις, όπου στη μία περίπτωση s\, πρόκειται να αναλυθεί η πεπερασμένης διάρκειας συνάρτηση, και στην άλλη περίπτωση η περιοδική της άθροιση,  s_P,\,  Είναι η συνάρτηση υπό ανάλυση. Σημειώνουμε παρεμπιπτόντως ότι κανένας από τους τύπους δεν απαιτεί πράγματι η διάρκεια του s\, να περιορίζεται στην περίοδο P ή N. Αλλά αυτή είναι η πιο συνηθισμένη κατάσταση.
Ερμηνεία από πλευράς χρόνου και συχνότητας
Στην επεξεργασία σήματος ο μετασχηματισμός Φουριέ συχνά παίρνει μία χρονοσειρά ή μια συνάρτηση συνεχούς χρόνου και την αντιστοιχεί σ’ ένα φάσμα συχνοτήτων. Δηλαδή, μεταφέρει μια συνάρτηση από το πεδίο του χρόνου στο πεδίο συχνοτήτων. Πρόκειται για μία αποσύνθεση της συνάρτησης σε ημιτονοειδείς διαφορετικών συχνοτήτων. Στην περίπτωση μιας σειράςΦουριέ ή ενός διακριτού μετασχηματισμού Φουριέ, οι ημιτονοειδείς είναι αρμονικές της θεμελιώδους συχνότητας της συνάρτησης η οποία αναλύεται.
Όταν η συνάρτηση ƒ είναι μία συνάρτηση χρόνου και αναπαριστά ένα φυσικό σήμα, ο μετασχηματισμός έχει μία πρότυπη ερμηνεία όπως το φάσμα συχνοτήτων του σήματος. Το μέγεθος της συνάρτησης F που προκύπτει  στην συχνότητα ω αναπαριστά το πλάτος μιας συνιστώσας της συχνότητας της οποίας η αρχική φάση δίνεται από τη φάση της F.
Οι μετασχηματισμοί Φουριέ δεν περιορίζονται σε συναρτήσεις χρόνου και χρονικές συχνότητες. Μπορούν εξίσου να εφαρμοστούν για την ανάλυση χωρικών συχνοτήτων και μάλιστα για σχεδόν κάθε πεδίο μιας συνάρτησης. Αυτό δικαιολογεί τη χρήση τους σε κλάδους τόσο διαφορετικούς όσο η επεξεργασία εικόνας, η θερμική αγωγιμότητα κα ο αυτόματος έλεγχος.
Εξωτερικοί σύνδεσμοι
Κατηγορία:Ψηφιακή επεξεργασία σήματος  Κατηγορία:Μαθηματική φυσική
Ναυπήγηση κατ΄ αποκοπή
Η λεγόμενη ναυπήγηση κατ΄ αποκοπή είναι στην πράξη μια από τις μορφές εντολής έναρξης εργασιών ναυπήγησης πλοίου ή σκάφους. Κατά τη μορφή αυτή ο ναυπηγός ή ναυπηγείο αναλαμβάνει κατόπιν σύμβασης την υποχρέωση έναντι συμφωνημένου τιμήματος να κατασκευάσει πλοίο με δικά του υλικά και να το παραδώσει στον μετ΄ αυτού συμβληθέντα στον προκαθορισμένο εκ της σύμβασης χρόνο.
Η μορφή αυτή (σύμβαση ναυπήγησης) αποτελεί στην πραγματικότητα "σύμβαση μίσθωσης έργου" όπως προβλέπει η νομοθεσία, όπου την κυριότητα του υπό ναυπήγηση πλοίου αποκτά πρωτότυπα, με την ναυπήγηση, ο ναυπηγός, ο οποίος στο τέλος την μεταβιβάζει στον παραγγέλοντα. Έτσι ο τελευταίος αποκτά την κυριότητα όπως λέγεται "παράγωγα".
Στην πράξη συνηθίζεται ο πλοιοκτήτης ν΄ αναθέτει την επίβλεψη, για την καλή κατασκευή του πλοίου, σε Νηογνώμονα. Η επίβλεψη όμως αυτή δεν απαλλάσσει τον ναυπηγό από την κυρία ευθύνη του ως προς την καλή ναυπήγηση του πλοίου. όπου και υποχρεούται να το παραδώσει σύμφωνα με τους όρους της σύμβασης, εντός του προκαθορισμένου χρόνου, και έτοιμο κατά πάντα (εκτός της επάνδρωσης) προς νηολόγηση και ναυσιπλοΐα.
Πηγές
Κατηγορία:Ναυπηγική Κατηγορία:Ναυτικό Δίκαιο
Πολιτική Φιλελεύθερη Συμμαχία
Η Πολιτική Φιλελεύθερη Συμμαχία (Κροατικά: Građansko-liberalni savez, ακρωνύμιο: Glas) είναι ένα φιλελεύθερο πολιτικό κόμμα στην Κροατία. Αναφέρεται και ως Γκλας, που στα Κροατικά σημαίνει «Φωνή» και «Ψήφος». Το κόμμα ιδρύθηκε τον Ιούλιο του 2017, κατόπιν διάσπασης μίας τετραμελούς κοινοβουλευτικής ομάδας από το Κροατικό Λαϊκό Κόμμα. Ιδρύτρια και προεδρίνα του Γκλας είναι η Άνκα Μρακ-Τάριτας, η πρώην Υπουργός Κατασκευών και Χωροταξικού Σχεδιασμού Κροατίας.
Ιστορία
Τον Ιούνιο του 2017, το Κροατικό Λαϊκό Κόμμα – Φιλελεύθεροι Δημοκράτες συμφώνησε για κυβέρνηση συνεργασίας με την Κροατική Δημοκρατική Ένωση. Από τους 9 βουλευτές που είχε το ΚΛΚ-ΦΔ οι 5 δέχτηκαν να υποστηρίξουν την κυβέρνηση του Πλένκοβιτς, ενώ οι 4 διασπάστηκαν και σχημάτισαν την Πολιτική Φιλελεύθερη Συμμαχία. Το ιδρυτικό συνέδριο του Γκλας διεξήχθη στις 9 Ιουλίου 2017, και εγγράφηκε επίσημα στους καταλόγους του Υπουργείου Δημόσιας Διοίκησης Κροατίας στις 26 Ιουλίου 2017. Το κόμμα, που άρχισε με 4 βουλευτές στο Κοινοβούλιο, έγινε το πέμπτο μεγαλύτερο κόμμα ως προς τον αριθμό εκπροσώπων στη χώρα. Μεταξύ των μελών του ήταν η πρώην Υπουργός Εξωτερικών και Ευρωπαϊκών Υποθέσεων Βέσνα Πούσιτς και ο Ευρωβουλευτής Γιόζο Ράντος. Την 1η Δεκεμβρίου 2017 το Γκλας εντάχθηκε στη Συμμαχία Φιλελευθέρων και Δημοκρατών για την Ευρώπη ως νέο μέλος.
Τον Δεκέμβριο του 2018, το Γκλας και άλλα 6 φιλελεύθερα κεντροαριστερά πολιτικά κόμματα της Κροατίας σχημάτισαν την «Συμμαχία Άμστερνταμ», που συμμετείχε στις Ευρωεκλογές του 2019. Η επιλογή του ονόματος βασίστηκε στο ότι η έδρα του Ευρωκόμματος ΣΦκΔΕ βρίσκεται στο Άμστερνταμ.
Παραπομπές
Κατηγορία:Κροατικά πολιτικά κόμματα
Περιβόλια Πυλλήνης Αιτωλοακαρνανίας
Τα Περιβόλια είναι ορεινός οικισμός που βρίσκεται στη Ναυπακτία του νομού Αιτωλοακαρνανίας σε υψόμετρο 820 μέτρα. Έχει πληθυσμό 29 κατοίκους, σύμφωνα με την απογραφή του 2011 μαζί με τον Παλαιόπυργο συναποτελούν την Τοπική Κοινότητα Παλαιοπύργου που ανήκει στη Δημοτική Ενότητα Πυλλήνης του Δήμου Ναυπακτίας.
Γεωγραφία - Ιστορία
Τα Περιβόλια βρίσκονται βόρεια της Ναυπάκτου σε απόσταση 25,5 χλμ. από αυτήν και επάνω στην επαρχιακή οδό Ναυπάκτου - Πλατάνου - Ψηλού Σταυρού. Την περίοδο της τουρκοκρατίας, πολλοί κάτοικοι του χωριού μετοίκησαν νοτιότερα στις πλαγιές του Βλασινιά, γύρω από το παλιό μοναστήρι της Αγίας Τριάδας που ήταν μετόχι της Ιεράς Μονής Αμπελακιώτισσας και δημιούργησαν τον Παλαιόπυργο. Αναγνωρίστηκε ως οικισμός το 1961 με το ΦΕΚ 19/03/1961 και προσαρτήθηκε στην τότε κοινότητα Παλαιόπυργου.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας
Νόσος του Άντισον
Η νόσος του Άντισον είναι μια σπάνια διαταραχή που χαρακτηρίζεται από ανεπαρκή παραγωγή των στεροειδών ορμονών κορτιζόλης και αλδοστερόνης από τα δύο εξωτερικά στρώματα των κυττάρων των επινεφριδίων (φλοιός των επινεφριδίων).
Οι εργαστηριακές εξετάσεις (αίματος και ούρων) μπορούν να επιβεβαιώσουν την ύπαρξη της νόσου του Άντισον. Άλλες εξετάσεις, όπως η αξονική τομογραφία και η μαγνητική τομογραφί α, βοηθούν στην εύρεση της αιτίας αυτής της διαταραχής. Η θεραπεία περιλαμβάνει την αντιμετώπιση της επινεφριδιακής ανεπάρκειας εφ' όρου ζωής με φάρμακα (κορτικοστεροειδή) που αντικαθιστούν τις ορμόνες που δεν παράγει το σώμα. Η δόση αναπροσαρμόζεται από τον θεράποντα γιατρό σε ειδικές καταστάσεις, όπως κατά τη διάρκεια χειρουργικής επέμβασης, ασθένειας ή εγκυμοσύνης ή μετά από σοβαρό τραυματισμό.
Επειδή οι περιπτώσεις της νόσου του Άντισον μπορεί να μην διαγνωστούν, είναι δύσκολο να προσδιοριστεί η πραγματική συχνότητά της στον γενικό πληθυσμό. Ο συνολικός επιπολασμός εκτιμάται ότι είναι μεταξύ 40 και 60 ατόμων ανά εκατομμύριο του γενικού πληθυσμού. Η νόσος του Άντισον μπορεί δυνητικά να επηρεάσει άτομα οποιασδήποτε ηλικίας, αλλά συνήθως εμφανίζεται σε άτομα ηλικίας 30-50 ετών.
Παραπομπές
Κατηγορία:Αυτοάνοσες ασθένειες
Ο Φρενίατρος
"Ο Φρενίατρος" είναι ο τίτλος μιας νουβέλας του μεγάλου Βραζιλιάνου συγγραφέα του 19ου αιώνα Ζουακίμ Μαρία Μασάντου ντε Ασσίς (1839-1908) που σατιρίζει και κριτικάρει την πολιτική φαυλότητα, την υπεροψία και τον δογματισμό των επιστημόνων, καθώς και την προδιάθεση των ακαλλιέργητων ανθρώπων να αποδέχονται άκριτα κάθε προσταγή και κάθε θέσφατο της επιστήμης (και πιο συγκεκριμένα της ιατρικής).
Η υπόθεση του έργου
Ο Συμεών Μπακαμάρτε, ιατρός και φρενολόγος σπουδασμένος στην Πάντοβα και στην Κοΐμπρα, επιστρέφει στη Βραζιλία και εγκαθίσταται στο Ιταγκουαΐ, μια κωμόπολη κοντά στο Ρίο ντε Τζανέιρο. Προτείνει στο δημοτικό συμβούλιο της πόλης την ίδρυση ενός ασύλου στο οποίο θα συγκεντρωνόταν προς μελέτη και θεραπεία όλοι οι φρενοβλαβείς της περιοχής. Το φρενοκομείο ιδρύεται, και αρχικά εισάγονται σ' αυτό όλοι οι παράφρονες που μέχρι τότε είτε κυκλοφορούσαν ελεύθεροι στους δρόμους είτε, αν ήταν βίαιοι, περιοριζόταν σε ένα δωμάτιο του σπιτιού τους. Όμως μετά από κάποιο διάστημα, οι επιστημονικές μελέτες που διεξάγει με αφοσίωση ο Μπακαμάρτε τον πείθουν πως η έννοια της τρέλας έχει ένα πολύ μεγαλύτερο εύρος απ' ό,τι πιστευόταν μέχρι τότε. "Η τρέλλα εθεωρείτο ένα νησί χαμένο στον ωκεανό της λογικής· αρχίζω να υποπτεύομαι πως πρόκειται για μια ήπειρο", λέει στον συνεργάτη και θαυμαστή του φαρμακοποιό.
Η επιστημονική τρομοκρατία του δεσποτικού φρενιάτρου πλανάται πλέον πάνω από το Ιταγκουαΐ. Όλοι φοβούνται ότι με την παραμικρή παρέκκλιση θα χαρακτηρισθούν παράφρονες και θα χάσουν την ελευθερία τους. Μέσα σ' αυτό το κλίμα μια μειοψηφία αποφασίζει να εξεγερθεί και να καταστρέψει το άσυλο. Επικεφαλής των εξεγερμένων τίθεται ο μπαρμπέρης Πορφίριου, με μοναδικό όμως απώτερο σκοπό να καταλάβει την εξουσία και να γίνει ο κυβερνήτης της πόλης. Τελικά, η εξέγερση, μετά από κάποια πρόσκαιρη επιτυχία, καταστέλλεται με επέμβαση του στρατού. Ο Πορφίριου και οι οπαδοί του οδηγούνται με τη σειρά τους στο φρενοκομείο, όχι επειδή ο Μπακαμάρτε θέλει να τους εκδικηθεί, αλλά επειδή πραγματικά πιστεύει ότι μόνον παράφρονες μπορούν να εξεγείρονται και να προσφεύγουν στη βία.
Προς το τέλος του έργου, ο Μπακαμάρτε ανατρέποντας και πάλι τα πάντα θα φθάσει στην έσχατη επιστημονική του αλήθεια: ο μόνος πραγματικά παράφρονας είναι αυτός ο ίδιος. Κλείνεται έτσι μονάχος του στο άσυλο και πεθαίνει προσπαθώντας να αυτό-θεραπευθεί από αυτό που δεν μπορεί να προσδιορίσει.
"Ο Φρενίατρος" και η αντιψυχιατρική
Η καυστική νουβέλα του Μασάντου ντε Ασσίς γράφτηκε το 1881. Αρκετές δεκαετίες μετά, η αντιψυχιατρική θα ξαναδιατυπώσει και θα αναπτύξει τις αμφιβολίες και την κριτική του Μασάντου: Ποια είναι τα όρια μεταξύ φυσιολογικού και παθολογικού; Η αναγκαστική νοσηλεία των παραφρόνων συνιστά παραβίαση των ανθρωπίνων δικαιωμάτων και κατάχρηση εξουσίας; Είναι η τρέλα μια ασθένεια σαν τις άλλες; Από πού αντλεί η ψυχιατρική την εξουσία της και ποια είναι η διαπλοκή της με την πολιτική; Τελικά, ο ψυχίατρος θεραπεύει ή επινοεί την ψυχική αρρώστια; Φυσικά ο Μασάντου δεν δίνει συγκεκριμένη απάντηση σε όλα αυτά. Θέτει απλώς με χιούμορ και δηκτικότητα ορισμένα ερωτήματα που σε μεγάλο βαθμό δεν έχουν, μέχρι σήμερα, απαντηθεί ακόμη.
Σημειώσεις
Κατηγορία:Βραζιλιάνικα μυθιστορήματα Κατηγορία:Μυθιστορήματα του Ζουακίμ Μαρία Μασάντου ντε Ασσίς Κατηγορία:Αντιψυχιατρική Κατηγορία:Πολιτικά μυθιστορήματα
Δαρδανίδες
Με το όνομα Δαρδανίδες φέρονται οι απόγονοι του μυθικού ήρωα Δαρδάνου που κατά την Ελληνική Μυθολογία υπήρξε ο επώνυμος ήρωας της ομώνυμης πόλης στην αρχαία περιοχή της Τροίας, της Δαρδάνου.
Γενεαλογία Οίκου του Δάρδανου
Κατηγορία:Πρόσωπα της ελληνικής μυθολογίας
WrestleMania
thumb|right|250px|Το λόγκο της WrestleMania
Η WrestleMania (ελλ.: Μανία Πάλης) είναι μια ετήσια βραδιά αγώνων επαγγελματικής πάλης που διοργανώνεται από την εταιρεία WWE. Είναι το μεγαλύτερο Pay Per View της χρονιάς για τους φιλάθλους του αθλήματος και υπάρχει εδώ και 35 χρόνια. Είναι κάτι σαν το Τσάμπιονς Λιγκ για το ευρωπαϊκό ποδόσφαιρο.
Η συνταγή της επιτυχίας
Οι πιο γνωστοί και επιτυχημένοι παλαιστές όλων των εποχών, έχουν φτιάξει το όνομά τους και έχουν δώσει τους καλύτερους αγώνες τους σε μια από τις βραδιές της WrestleMania. Εξαιτίας αυτού άλλωστε έγινε το πιο επιτυχημένο γεγονός στην επαγγελματική πάλη, παγκοσμίως. Μερικά από τα ονόματα είναι οι: Χαλκ Χόγκαν, Αντρέ ο Γίγαντας, Ρόντι Πάιπερ, Ράντυ Σάβατζ, Ούλτιμεϊτ Γουόριορ, Αντερτέικερ, Μπρετ Χαρτ, Σον Μάικλς, Τριπλ Έιτς, Στιβ Όστιν, Ροκ, Κρις Τζέρικο, Κερτ Ανγκλ, Τζον Σίνα και Σι Εμ Πανκ.
Κάθε χρόνο σχεδόν, διάφοροι διάσημοι κάνουν εμφανίσεις, άλλος ένας λόγος που έχει κάνει την συγκεκριμένη βραδιά σημαντική. Μερικοί από αυτούς είναι οι: Μοχάμεντ Άλι, Μάικ Τάισον, Πάμελα Άντερσον, Μίκι Ρουρκ, Ντόναλντ Τραμπ, Φλόιντ Μέιγουεδερ, Σνουπ Ντογκ και άλλοι λιγότερο γνωστοί στο ελληνικό κοινό.
Για το WWE, το συγκεκριμένο γεγονός είναι το πιο επικερδές κάθε χρόνο, από διαφημίσεις, αλλά και από τα εισιτήρια, που σχεδόν κάθε χρόνο τελειώνουν γρήγορα μετά την ημερομηνία έκδοσής τους και τα γήπεδα είναι πάντα γεμάτα. Η 32η και πιο πρόσφατη WrestleMania συγκέντρωσε τον περισσότερο κόσμο στην ιστορία του WWE, με 101.763 θεατές. thumb|360px|left|Φωτογραφία από την WrestleMania 28
Λοιπά στοιχεία
Κάθε χρόνο, μια εβδομάδα πριν την συγκεκριμένη βραδιά, υπάρχει κάτι σαν πανηγύρι, που ονομάζεται 'η εβδομάδα της WrestleMania'. Εκεί δίνονται συνεντεύξεις τύπου, από τους διοικούντες της εταιρείας, αλλά και από τους μεγαλύτερους παλαιστές. Επίσης, υπάρχουν ώρες που το κοινό μπορεί να βρεθεί κοντά στους παλαιστές, να βγάλει αναμνηστικές φωτογραφίες και να πάρει αυτόγραφα.
WWE Hall of Fame
Από το 1993, μια βραδιά πριν την WrestleMania, διοργανώνεται το ετήσιο Hall of Fame, όπου οι σημαντικότεροι παλαιστές, εισάγονται στο Hall of Fame της επαγγελματικής πάλης, κερδίζοντας ένα δαχτυλίδι. Είναι η μεγαλύτερη τιμή για έναν πρώην παλαιστή, όπως έχει καθιερωθεί.
Μέχρι σήμερα, έχουν εισαχθεί 147 άτομα, με 100 από αυτά να έχουν εισαχθεί ατομικά, 10 γκρούπ, 9 επώνυμοι, 2 νικητές βραβείου Γουόριορ και 7 εισαχθέοι Legacy. 35 άτομα έχουν εισαχθεί μετά θάνατον.
Μπορίς Σερεμέτιεφ
thumb|right|Οικόσημο των Σερεμέτιεφ Ο Μπορίς Πετρόβιτς Σερεμέτιεφ (Борис Петрович Шереметев, 5 Μαΐου 1652 – 28 Φεβρουαρίου 1719) ήταν Ρώσος στρατιωτικός ηγέτης και διπλωμάτης. Για τα κατορθώματά του έλαβε νέος το αξίωμα του βογιάρου κατ' απονομήν (πράγμα σπάνιο, αφού συνήθως ήταν κληρονομικό). Αναδείχθηκε σε αρχιστράτηγο κατά το Μεγάλο Βόρειο Πόλεμο.
Ανέλιξη στο στρατό
Ο Σερεμέτιεφ ξεκίνησε από υπηρέτης του τσάρου Αλεξίου και στη συνέχεια ακολούθησε στρατιωτική καριέρα. Το 1671 υπηρέτησε στη βασιλική Αυλή. Μετά από μία δεκαετία τον βρίσκουμε διοικητή του Ταμπόφ και επικεφαλής των επιχειρήσεων εναντίον των Τατάρων της Κριμαίας. Το 1682 τού απενεμήθη ο τίτλος του βογιάρου. Μεταξύ 1685 και 1687 συμμετείχε στις διαπραγματεύσεις για τη σύναψη της «Αιώνιας Ειρήνης του 1686» με την Πολωνο-Λιθουανική Κοινοπολιτεία και τη συνθήκη συμμαχίας με την Αυστρία. Από το τέλος του 1687 ήταν επικεφαλής των δυνάμεων του Ρωσικού Βασιλείου στο Μπέλγκοροντ, υπερασπιζόμενος τα νότια σύνορα της Ρωσίας και συμμετέχοντας στις εκστρατείες εναντίον της Κριμαίας.
Όταν ο Μέγας Πέτρος ενηλικιώθηκε το 1689 και ανέλαβε ουσιαστικά τσαρικά καθήκοντα, ο Σερεμέτιεφ έγινε από τους στενότερους συνεργάτες του. Συμμετείχε στον πόλεμο εναντίον της Οθωμανικής Αυτοκρατορίας (1690), ενώ στην εκστρατεία της Αζοφικής Θάλασσας (1695-1696) είχε τη διοίκηση των στρατευμάτων του Δνείπερου ενάντια στους Τατάρους της Κριμαίας.
Στο διάστημα 1697 - 1699 ανέλαβε διπλωματικές αποστολές στην Πολωνία, Αυστρία και Ιταλία. Επίσης ήταν επικεφαλής της ρωσικής αποστολής που επισκέφθηκε τη Μάλτα (1698), ώστε να μελετήσει από κοντά την εκπαίδευση των φημισμένων Μαλτέζων Ιπποτών και του στόλου τους. Διερεύνησε επίσης την πιθανότητα μελλοντικών κοινών εγχειρημάτων με τους Ιππότες, περιλαμβανομένης της δράσης εναντίον των Οθωμανών και της εγκατάστασης ρωσικής ναυτικής βάσης στο νησί.
Μεγάλος Βόρειος Πόλεμος
Στη διάρκεια του Μεγάλου Βορείου Πολέμου (1700-1721) ο Σερεμέτιεφ αναδείχτηκε ως ικανός, αλλά κάπως άτολμος και αργός ηγήτορας. Ήταν ο γενικός διοικητής και ο πιο υψηλόβαθμος αξιωματικός του ρωσικού στρατού, μαζί με τον παρορμητικό πρίγκιπα Μένσικοφ. Ο Σερεμέτιεφ ήταν πολύ πιο επιφυλακτικός στις κινήσεις του, αλλά τελικά αποδείχθηκε πιο αποτελεσματικός από τον Μένσικοφ, ο παρορμητισμός του οποίου δεν έφερνε πάντοτε επιτυχίες.
Το 1700 συμμετείχε με τον ρωσικό στρατό στην επίθεση κατάληψης της Νάρβα κατά το ξέσπασμα του Μεγάλου Βορείου Πολέμου αλλά απωθήθηκε γρήγορα από τις θέσεις του στην Εσθονία από Κάρολο ΙΒ΄της Σουηδίας. Στη συνέχεια έγινε διοικητής των ρωσικών δυνάμεων πολεμώντας τον Σουηδικό στρατό στις Βαλτικές Χώρες. Ο Σερεμέτιεβ στη συνέχεια ηττήθηκε από τον Wolmar Anton von Schlippenbach στη Rauge το 1701 αλλά αργότερα υπερίσχυσε στη μάχη του Εράστφερ (Erastvere). Ο τσάρος Πέτρος ο Α΄ενθουσιάστηκε και διακήρυξε: δόξα τω θεώ, μπορούμε τώρα να νικήσουμε τους σουηδούς.Έστειλε στον Σερεμέτιεφ το παράσημο του Αγίου Ανδρέα καθώς και τη δική του προσωπογραφία στολισμένη με διαμάντια και τον προήγαγε σε στρατάρχη .Επακολούθησε μια άλλη νίκη στη μάχη του Χάμελσοφ. Στη συνέχεια κατέλαβε τα οχυρά του Νέτεμποργκ και του Νίενσκανς το 1703 -- επιτρέποντας έτσι την ίδρυση της πόλης της Αγίας Πετρούπολης -- και τις σημαντικές πόλεις της Βαλτικής Ντόρπατ (σήμερα Τάρτου) και Νάρβα το 1704. Το 1705 στάλθηκε στο Αστραχάν όπου κατέστειλε βίαια και με επιτυχία την ομώνυμη εξέγερση.
Αργότερα στη διάρκεια του Μεγάλου Βορείου Πολέμου, ο Σερεμέτιεφ συγκρούστηκε με τον Σουηδό στρατηγό Λεβενχάουπτ, που τον νίκησε στο Γκεμόιερτχοφ το 1705, και τον Κάρολο ΙΒ΄ από τον οποίο ηττήθηκε στη μάχη του Χόλοβζιν. Η εκδίκησή του έφτασε με τη μάχη της Πολτάβα, όπου μαζί με τον γενικό επικεφαλής Πρίγκιπα Μέσνικωφ ο ρωσικός στρατός συνέτριψε αποφασιστικά τις σουηδικές δυνάμεις. Ως επικεφαλής των ρωσικών δυνάμεων κατέλαβε τη Ρίγα το 1710. Κατόπιν οδήγησε τις κύριες δυνάμεις του ρωσικού στρατού στην εκστρατεία του Προυτ. Πολεμώντας ενάντια στην Τουρκία το 1711, βρέθηκε περικυκλωμένος από τις αντίπαλες δυνάμεις στον ποταμό Προύτ. Από το 1715 έως το 1717 ήταν επικεφαλής του ρωσικού στρατού στην Πομερανία και το Μεκλενβούργο.
Παρόλο που έβλεπε με συμπάθεια τις επιδιώξεις του Μεγάλου Πέτρου να δυτικοποιήσει τη Ρωσία, ποτέ δεν έγινε έμπιστος του Τσάρου. Το επώνυμο του Σερεμέτιεφ ήταν Ταταρικής προέλευσης (shir Akhmat). Πέθανε το 1719 στη Μόσχα και ετάφη στην Αγία Πετρούπολη.
Παραπομπές
Κατηγορία:Ρώσοι στρατιωτικοί Κατηγορία:Πρωταγωνιστές του Μεγάλου Βορείου Πολέμου
Βουλευτικές εκλογές στην Καμπότζη 2008
Παραπομπές
2008
Αργυρό Πηγάδι Αιτωλοακαρνανίας
Το Αργυρό Πηγάδι (μέχρι το 1928 ονομαζόταν Γκερτοβός ) είναι ορεινό χωριό του νομού Αιτωλοακαρνανίας. Ανήκει στο δήμο Θέρμου και ο πληθυσμός του ανέρχεται, σύμφωνα με την απογραφή του 2011, στους 232 μόνιμους κατοίκους.
Τοποθεσία
Ο οικισμός είναι κτισμένος σε υψόμετρο 1020 μέτρων στις πλαγιές του όρους Παναιτωλικό, ΒΑ του Μεσολογγίου και του Αγρινίου, κοντά στα όρια με τον νομό Ευρυτανίας. Σε κοντινή απόσταση από το Αργυρό Πηγάδι βρίσκεται η δεύτερη υψηλότερη κορυφή του Παναιτωλικού, Τριανταφυλλιά (1817 μ.).
Ονομασία
Το χωριό έφερε μέχρι το 1928 το όνομα Γκερτοβός ή Γκειρτοβός. Σχετικά με τη συγκεκριμένη ονομασία υπάρχουν δύο εκδοχές: σύμφωνα με την πρώτη προέρχεται από το τουρκικό Γκιαούρ - Οβό που σημαίνει το χωριό των άπιστων ενώ κατά τη δεύτερη εκδοχή έχει σλαβικές ρίζες και δηλώνει τον καστανότοπο.
Ιστορικά στοιχεία
Στον ευρύτερο χώρο του χωριού έχουν βρεθεί διάφορα αρχαιολογικά ευρήματα. Κατά τη διάρκεια της Ελληνικής Επανάστασης του 1821 το Αργυρό Πηγάδι αποτέλεσε καταφύγιο για τις οικογένειες Ηπειρωτών (κυρίως Σουλιωτών) επαναστατών, πολλοί από τους οποίους εγκαταστάθηκαν μόνιμα στο χωριό μετά την ίδρυση του σύγχρονου ελληνικού κράτους, με κυριότερους τους οπλαρχηγούς Νικόλαο Κάσκαρη και Κώστα Σιαδήμα (η οικογένεια του οποίου είχε σχέσεις με την περιοχή από την προεπαναστατική περίοδο).
Ο οικισμός αναφέρεται στην απογραφή του 1834 - 1836 ως τμήμα του δήμου Αμβρακίας, με πληθυσμό 125 κατοίκων (19 οικογένειες). Το 1847 ολοκληρώθηκε η ανέγερση ναού προς τιμήν του νεομάρτυρα Γεωργίου ενώ το 1940 επισκέφτηκε το χωριό ο λαογράφος Δημήτριος Λουκόπουλος.
Διοικητικά το Αργυρό Πηγάδι αποτέλεσε μέχρι το 1997 έδρα κοινότητας της επαρχίας Τριχωνίδας. Στη συνέχεια, μετά τις αλλαγές που επήλθαν στην τοπική αυτοδιοίκηση μέσω του σχεδίου Καποδίστριας προσαρτήθηκε στον δήμο Θέρμου, κατάσταση που δεν μεταβλήθηκε από τις αλλαγές του σχεδίου Καλλικράτης.
Αξιοθέατα
Κύριο αξιοθέατο του Αργυρού Πηγαδιού είναι ο ναός του Αγίου Γεωργίου του Νεομάρτυρα εξ Ιωαννίνων, ο οποίος είναι πεντάτρουλος σταυροειδής εγγεγραμμένος, μετά κεντρικού τρούλου. Για την κατασκευή του χρησιμοποιήθηκαν μεταξύ άλλων και υλικά από εγκαταστάσεις της αρχαιότητας. Παράλληλα στον χώρο του Αγίου Δημητρίου (κεντρικός ναός του οικισμού που κτίστηκε το 1926 στη θέση παλιότερου ναού) ανακαλύφθηκε το 2011 θεμέλιο αρχαίου κτίσματος.
Εξωτερικοί σύνδεσμοι
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου
Απιξαμπάνη
Η απιξαμπάνη, που πωλείται με την εμπορική επωνυμία Eliquis μεταξύ άλλων, είναι αντιπηκτικό φάρμακο που χρησιμοποιείται για τη θεραπεία και την πρόληψη σχηματισμού θρόμβων αίματος και για την πρόληψη εγκεφαλικού επεισοδίου σε άτομα με κολπική μαρμαρυγή. Συγκεκριμένα χρησιμοποιείται για την πρόληψη σχηματισμού θρόμβων μετά την αντικατάσταση ισχίου ή γόνατος και σε άτομα με ιστορικό προηγούμενων θρόμβων. Χρησιμοποιείται ως εναλλακτική λύση στη βαρφαρίνη και δεν απαιτεί παρακολούθηση με εξετάσεις αίματος Λαμβάνεται από το στόμα.
Συχνές παρενέργειες περιλαμβάνουν αιμορραγία και ναυτία. Δημιουργούνται αιματώματα γύρω από τον εγκέφαλο, είτε με μόνο την χορήγηση του φαρμάκου, είτε σε συνδυασμό με πιθανή πτώση του ασθενούς. Άλλες παρενέργειες μπορεί να περιλαμβάνουν αιμορραγία γύρω από τη σπονδυλική στήλη και αλλεργικές αντιδράσεις. Η χρήση δεν συνιστάται κατά τη διάρκεια της εγκυμοσύνης ή του θηλασμού. Η χρήση φαίνεται να είναι σχετικά ασφαλής σε άτομα με ήπια νεφρικά προβλήματα. Σε σύγκριση με τη βαρφαρίνη, έχει λιγότερες αλληλεπιδράσεις με άλλα φάρμακα. Είναι ένας άμεσος αναστολέας του παράγοντα Xa.
Η απιξαμπάνη εγκρίθηκε για ιατρική χρήση στην Ευρωπαϊκή Ένωση τον Μάιο του 2011 και στις Ηνωμένες Πολιτείες τον Δεκέμβριο του 2012. Το 2017, ήταν η 93η πιο συχνά συνταγογραφούμενη φαρμακευτική αγωγή στις Ηνωμένες Πολιτείες με περισσότερες από οκτώ εκατομμύρια συνταγές. Τον Δεκέμβριο του 2019, γενόσημες εκδόσεις εγκρίθηκαν στις Ηνωμένες Πολιτείες.
Ιατρικές χρήσεις
Στην ΕΕ, η απιξαμπάνη ενδείκνυται για την πρόληψη φλεβικών θρομβοεμβολικών επεισοδίων (VTE) σε ενήλικες που έχουν υποβληθεί σε χειρουργική επέμβαση αντικατάστασης ισχίου ή γόνατος, την πρόληψη εγκεφαλικού επεισοδίου και συστηματικής εμβολής σε ενήλικες με μη βαλβιδική κολπική μαρμαρυγή (NVAF) με έναν ή περισσότεροι παράγοντες κινδύνου, για τη θεραπεία της εν τω βάθει φλεβικής θρόμβωσης (DVT) και της πνευμονικής εμβολής (PE) σε ενήλικες και για την πρόληψη υποτροπιάζοντος DVT και PE σε ενήλικες.
Κολπική μαρμαρυγή
Η απιξαμπάνn συνιστάται από το Εθνικό Ινστιτούτο Υγείας και Κλινικής Αριστείας για την πρόληψη εγκεφαλικού επεισοδίου και συστημικής εμβολής σε άτομα με μη βαλβιδική κολπική μαρμαρυγή και τουλάχιστον έναν από τους ακόλουθους παράγοντες κινδύνου: προηγούμενο εγκεφαλικό επεισόδιο ή παροδικό ισχαιμικό επεισόδιο, ηλικία 75 ετών και άνω, σακχαρώδης διαβήτης ή συμπτωματική καρδιακή ανεπάρκεια.
Η απιξαμπάνη και άλλα αντιπηκτικά ( νταμπιγκατράνη, εδοξαμπάνη και ριβαροξαμπάνη ) εμφανίζονται εξίσου αποτελεσματικά με τη βαρφαρίνη στην πρόληψη μη αιμορραγικού εγκεφαλικού επεισοδίου σε άτομα με κολπική μαρμαρυγή και σχετίζονται με χαμηλότερο κίνδυνο ενδοκρανιακής αιμορραγίας.
Ενώ η απιξαμπάνη μπορεί να χρησιμοποιηθεί σε άτομα με σοβαρά μειωμένη νεφρική λειτουργία και σε άτομα που υποβάλλονται σε αιμοκάθαρση, δεν έχει μελετηθεί σε αυτές τις ομάδες. Πλήρης δόση απιξαμπάνης (5 mg) μπορεί να χρησιμοποιηθεί, εκτός εάν ισχύουν τουλάχιστον δύο από τα ακόλουθα χαρακτηριστικά: η ηλικία του ασθενούς είναι 80 ετών και άνω, το σωματικό βάρος είναι 60 kg ή λιγότερο και η κρεατινίνη ορού είναι 1,5 mg / dL ή υψηλότερη, οπότε υποδεικνύεται η μείωση της δόσης σε 2,5 mg.
Παρενέργειες
Η απιξαμπάνη μπορεί να αυξήσει τον κίνδυνο αιμορραγίας που μπορεί να είναι σοβαρός και δυνητικά θανατηφόρος. Η ταυτόχρονη χρήση με άλλα φάρμακα που επηρεάζουν την πήξη του αίματος μπορεί να αυξήσει περαιτέρω αυτόν τον κίνδυνο. Αυτό περιλαμβάνει φάρμακα όπως άλλα αντιπηκτικά, ηπαρίνη, ασπιρίνη, αντιαιμοπεταλιακά φάρμακα, εκλεκτικούς αναστολείς επαναπρόσληψης σεροτονίνης, αναστολείς επαναπρόσληψης σεροτονίνης νορεπινεφρίνης και μη στεροειδή αντιφλεγμονώδη φάρμακα (ΜΣΑΦ).
Η αντεξανέτη άλφα είναι ένα αντίδοτο που έχει εγκρίνει η Υπηρεσία Τροφίμων και Φαρμάκων (FDA) για την απιξαμπάνη σε άτομα με ανεξέλεγκτα και απειλητικά για τη ζωή επεισόδια αιμορραγίας.
Μετά από ραχιαία αναισθησία ή παρακέντηση άτομα που υποβάλλονται σε θεραπεία με αντι-θρομβωτικούς παράγοντες διατρέχουν μεγαλύτερο κίνδυνο εμφάνισης αιματώματος, το οποίο μπορεί να προκαλέσει μακροχρόνια ή μόνιμη παράλυση. Ο κίνδυνος αυτού μπορεί να αυξηθεί με τη χρήση επισκληριδίων ή ενδορραχιαίων καθετήρων μετά από χειρουργική επέμβαση ή από την ταυτόχρονη χρήση φαρμακευτικών παραγόντων που επηρεάζουν την αιμόσταση.
Μηχανισμός δράσης
Η απιξαμπάνη είναι ένας εξαιρετικά επιλεκτικός, από του στόματος βιοδιαθέσιμος και αναστρέψιμος άμεσος αναστολέας του ελεύθερου και δεσμευμένου σε θρόμβο παράγοντα Xa. Ο παράγοντας Xa καταλύει τη μετατροπή της προθρομβίνης σε θρομβίνη, το τελικό ένζυμο στον καταρράκτη πήξης που είναι υπεύθυνο για το σχηματισμό θρόμβων ινικής. Η απιξαμπάνη δεν έχει άμεση επίδραση στη συσσώρευση αιμοπεταλίων, αλλά αναστέλλοντας τον παράγοντα Xa, μειώνει έμμεσα τον σχηματισμό θρόμβου που προκαλείται από τη θρομβίνη.
Παραπομπές
Κατηγορία:Πιπεριδίνες Κατηγορία:Φαινυλαιθέρες Κατηγορία:Λακτάμες Κατηγορία:Αντιπηκτικά Κατηγορία:Αζόλες Κατηγορία:Πυριδίνες
Λάκης Νικολάου
Ο Παντελής (Λάκης) Νικολάου (Ίος Κυκλάδων, 17 Ιουλίου 1949) είναι Έλληνας πρώην διεθνής ποδοσφαιριστής, ο οποίος αγωνιζόταν αρχικά ως επιθετικός και στη συνέχεια (από το 1975 επί Φάντρονκ) καθιερώθηκε ως κεντρικός αμυντικός.
Παράλληλα με την ποδοσφαιρική του σταδιοδρομία αποφοίτησε από την Ιατρική Σχολή του Πανεπιστημίου Αθηνών και κατόπιν απέκτησε την ειδικότητα του Ορθοπεδικού, την οποία και ασκεί μετά το τέλος της ποδοσφαιρικής του καριέρας.
Σε συλλογικό επίπεδο
Ξεκίνησε το ποδόσφαιρο στον Ατρόμητο Αθηνών και έγινε ευρύτερα γνωστός με την ομάδα της ΑΕΚ, όπου αγωνίστηκε από το 1971 έως το 1982 στην ένδοξη εποχή του Λουκά Μπάρλου, όταν παράλληλα σπούδαζε ιατρική στο Πανεπιστήμιο Αθηνών. Με την ΑΕΚ κατέκτησε δύο πρωταθλήματα (1977-78, 1978-79), ένα κύπελλο (1977-78), ενώ υπήρξε μέλος της ομάδας που έφθασε στους «4» του κυπέλλου ΟΥΕΦΑ την περίοδο 1976-77. Στα 11 χρόνια παρουσίας του στους "κιτρινόμαυρους" είχε συνολικά 225 συμμετοχές πρωταθλήματος με 26 τέρματα, 34 αγώνες κυπέλλου με έξι τέρματα και 30 ευρωπαϊκές συμμετοχές με τρία γκολ.
Στις εθνικές ομάδες
Ήταν διεθνής με την εθνική Ελλάδας από τις 8 Σεπτεμβρίου 1973 σε 15 αγώνες και μέλος της αποστολής που συμμετείχε στο Κύπελλο Εθνών του 1980.
Επίσης, αγωνίστηκε με την εθνική Νέων στο ευρωπαϊκό πρωτάθλημα του 1971.
Ιατρική καριέρα
Αποφοίτησε από την Ιατρική Σχολή του Εθνικού Καποδιστριακού Πανεπιστημίου Αθηνών το 1975. Το 1981 απέκτησε την ειδικότητα του Ορθοπεδικού και το 1985 τον τίτλο του Διδάκτορα του Πανεπιστημίου Αθηνών. Στη συνέχεια μετεκπαιδεύτηκε στην αντιμετώπιση αθλητικών κακώσεων (1983-86) στο Πανεπιστήμιο DUKE της Βόρειας Καρολίνας. Υπήρξε επίσημος γιατρός των εθνικών ομάδων (1982-94), της ΑΕΚ (από το 1987 κι έπειτα) και του Ολυμπιακού (2003-2009). Είναι μέλος του Διοικητικού Συμβουλίου της Ελληνικής Εταιρείας Χειρουργικής Ορθοπαιδικής και Τραυματιολογίας (ΕΕΧΟΤ), της οποίας έχει διατελέσει και Πρόεδρος. Εϊναι επίσης μέλος της Ελληνικής Αρθροσκοπικής Εταιρείας (ΕΑΕ) καθώς και αρκετών ξένων ιατρικών ενώσεων.
Στις 13 Οκτωβρίου 1997 ανέλαβε πρόεδρος της ΠΑΕ ΑΕΚ για έναν χρόνο.
Πηγές
Κατηγορία:Έλληνες ποδοσφαιριστές Κατηγορία:Έλληνες πρόεδροι αθλητικών συλλόγων Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Αμυντικοί ποδοσφαιριστές Κατηγορία:Ποδοσφαιριστές Ευρωπαϊκού Πρωταθλήματος 1980 Κατηγορία:Ποδοσφαιριστές Σούπερ Λιγκ Ελλάδας Κατηγορία:Έλληνες χειρουργοί Κατηγορία:Έλληνες ορθοπαιδικοί Κατηγορία:Πρόεδροι ΠΑΕ ΑΕΚ Κατηγορία:Έλληνες ιατροί του 20ού αιώνα Κατηγορία:Έλληνες ιατροί του 21ου αιώνα Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Δελφίνι του Αμαζονίου
Το ποτάμιο δελφίνι του Αμαζονίου είναι το μεγαλύτερο είδος ποτάμιου δελφινιού, με τα ενήλικα αρσενικά να φτάνουν τα 185 κιλά (408 λίβρες) σε βάρος και σε μήκος τα 2,5 μέτρα (8,2 πόδια). Τα ενήλικα αποκτούν ροζ χρώμα, πιο εμφανές στα αρσενικά, δίνοντάς τους το ψευδώνυμό του «ροζ ποτάμιο δελφίνι». Ο σεξουαλικός διμορφισμός είναι πολύ εμφανής, με τα αρσενικά να είναι 16% μεγαλύτερα σε μήκος και να ζυγίζουν 55% περισσότερο από τα θηλυκά. Όπως και άλλες οδοντοφάλαινες, έχουν ένα «πεπόνι», ένα όργανο που χρησιμοποιείται για το βιο-σόναρ. Το ραχιαίο πτερύγιο, αν και κοντό σε ύψος, θεωρείται μακρύ, και τα θωρακικά πτερύγια είναι επίσης μεγάλα. Το μέγεθος των πτερυγίων, οι αχρησιμοποίητοι σπόνδυλοι και το σχετικό του μέγεθος επιτρέπουν βελτιωμένη ευελιξία κατά την πλεύση στα πλημμυρισμένα δάση όταν κυνηγά την λεία του.
Έχουν μια από τις ευρύτερες διατροφικές επιλογές μεταξύ των οδοντοφόρων φαλαινών και τρέφονται με έως και 53 διαφορετικά είδη ψαριών, όπως σκιαινίδες, γατόψαρα και πιράνχας. Επίσης, τρώνε άλλα ζώα, όπως νεροχελώνες και καβούρια του γλυκού νερού.
Το 2008, αυτό το είδος χαρακτηρίστηκε από τη Διεθνή Ένωση για τη Προστασία της Φύσης (IUCN) ως ανεπαρκών δεδομένων, λόγω της αβεβαιότητας σχετικά με τις τάσεις του πληθυσμού και τον αντίκτυπο των απειλών. Ενώ το κυνήγι είναι μια μεγάλη απειλή, τις τελευταίες δεκαετίες μεγαλύτερες επιπτώσεις στον πληθυσμό οφείλονται στην απώλεια ενδιαιτημάτων και στην ακούσια εμπλοκή στις γραμμές αλιείας.
Είναι το μόνο είδος ποτάμιου δελφινιού που κρατείται σε αιχμαλωσία, κυρίως στη Βενεζουέλα και την Ευρώπη. Ωστόσο, είναι δύσκολο να εκπαιδευτεί και το ποσοστό θνησιμότητας που παρατηρείται μεταξύ των αιχμαλωτισμένων ατόμων είναι υψηλό.
Παραπομπές
Κατηγορία:Αμαζόνιος Κατηγορία:Κητώδη
Τοξοβολία στους Θερινούς Ολυμπιακούς Αγώνες 1900 – Με αλυσίδα, στόχου 50 μέτρων
Η τοξοβολία με αλυσίδα, στόχου 50 μέτρων, ήταν ένα από τα έξι αγωνίσματα τοξοβολίας στο πρόγραμμα της τοξοβολίας στους Θερινούς Ολυμπιακούς Αγώνες του 1900. Στον αγώνα που διεξήχθη στις 14 Αυγούστου, έλαβαν μέρος συνολικά έξι τοξοβόλοι από δύο χώρες.
Σύνοψη αγωνίσματος
Στον τελικό αγωνίστηκαν οι έξι κορυφαίοι τοξοβόλοι από τον προκριματικό αγώνα. Είναι γνωστά μόνο τα ονόματα των τεσσάρων κορυφαίων τοξοβόλων στην τελική κατάταξη του αγωνίσματος.
Ο Γάλλος Εζέν Μουζέν πήρε την πρώτη θέση, ενώ στη δεύτερη και τρίτη θέση ακολούθησαν οι επίσης Γάλλοι Ανρί Έλλι και Εμίλ Μερσιέ αντίστοιχα. Την τέταρτη θέση πήρε ο Βέλγος Χούμπερτ Φαν Ίνις. Παραμένει άγνωστη η τελική κατάταξη των αθλητών που κατέλαβαν τις δύο άλλες θέσεις καθώς και όλες οι επιδόσεις στο αγώνισμα.
Πηγές
Τοξοβολία Κατηγορία:Τοξοβολία
Πάπας Ουρβανός Δ΄
Ο Ουρβανός Δ΄ (Urbain IV, 1195 - 2 Οκτωβρίου 1264), γεννημένος ως Ζακ Πανταλεόν (Jacques Pantaléon), ήταν Πάπας από τις 29 Αυγούστου του 1261 έως το θάνατό του το 1264.
Βιογραφία
Ο Ουρβανός Δ' ήταν γιος ενός τσαγκάρη από την Τρουά της Γαλλίας. Γεννήθηκε γύρω στο 1195 και το κοσμικό του όνομα ήταν Ζακ Πανταλεόν. Δεν ήταν καρδινάλιος και έκτοτε πολλοί εξελέγησαν Πάπες χωρίς να είναι καρδινάλιοι. Σπούδασε θεολογία και νομική στο Παρίσι και τοποθετήθηκε αρχιδιάκονος στη Λιέγη. Στην Πρώτη Σύνοδο της Λυών (1245) προσέλκυσε την προσοχή του Πάπα Ιννοκέντιου Δ΄ (1243-1254), ο οποίος τον έστειλε σε δύο αποστολές στη Γερμανία. Μία από αυτές αφορούσε τις διαπραγματεύσεις για Συνθήκη μεταξύ των παγανιστών Πρώσων και των Τευτόνων Ιπποτών. Εξελέγη επίσκοπος Βερντέν το 1253. Το 1255, ο Πάπας Αλέξανδρος Δ΄ (1254-1261) τον έκανε Λατίνο Πατριάρχη Ιεροσολύμων.
Είχε επιστρέψει από τα Ιεροσόλυμα στο Βιτέρμπο, έδρα τότε του Πάπα, αναζητώντας βοήθεια για τους κατατρεγμένους χριστιανούς της Ανατολής, όταν ο Πάπας Αλέξανδρος Δ΄ πέθανε. Μετά από τρίμηνη χηρεία του θρόνου, το οκταμελές Κονκλάβιο εξέλεξε νέο Πάπα στις 29 Αυγούστου του 1261 τον Pantaléon, ο οποίος πήρε το όνομα Ουρβανός Δ΄.
Την παραμονή της εκλογής του, η Λατινική Αυτοκρατορία κατέρρευσε, καθώς η Κωνσταντινούπολη επανακαταλήφθηκε από τον Μιχαήλ Η' Παλαιολόγο. Ως νέος Πάπας, ο Ουρβανός Δ΄ επιχείρησε να ξεκινήσει νέα Σταυροφορία για την επανασύσταση της Λατινικής Αυτοκρατορίας, χωρίς όμως αποτέλεσμα. Το 1264 εισήγαγε τον εορτασμό του Corpus Christi (σώμα του Χριστού).
Η Παποσύνη του αναλώθηκε στα θέματα της κυριαρχίας της Ιταλίας. Η μακρά αντιπαράθεση με τον Φρειδερίκο Β΄ Χοενστάουφεν είχε εξελιχθεί σε διαμάχες μεταξύ φιλο-αυτοκρατορικών (Γιβελίνων) και φιλο-παπικών (Γουέλφων) φραξιών. Ο Πάπας με τα φιλικά σε αυτόν στρατεύματα κατείχε τότε ένα χαλαρό συνασπισμό πόλεων που περιλάμβανε την Μάντοβα και την Φερράρα, ενώ οι Χοενστάουφεν της Σικελίας είχαν ανέκαθεν βλέψεις στις πόλεις της Λομβαρδίας. Ο Ουρβανός διαπραγματευόταν επί δύο χρόνια με τον Μάνφρεντ της Σικελίας για το εάν αυτός θα ανελάμβανε να βοηθήσει στην ανασύσταση της Λατινικής Αυτοκρατορίας, με αντάλλαγμα την αναγνώριση του Πάπα σε δικαιώματά του επί του βασιλείου. Ταυτόχρονα, ο Ουρβανός ήρθε σε συμφωνία με τον Κάρολο τον Ανδεγαυό, τότε κόμη της Προβηγκίας, σύμφωνα με την οποία ο Πάπας υποσχόταν πλοία και στρατό και ο Κάρολος να μην εγείρει αξιώσεις σε αυτοκρατορικές κτήσεις στη Βόρεια Ιταλία, ούτε σε παπικά εδάφη. Επίσης, ο Κάρολος συμφώνησε να χορηγήσει στον Ουρβανό περί τις 10.000 ουγγιές χρυσό, ως φεουδαρχική εισφορά, με αντάλλαγμα ο Πάπας να μπλοκάρει την εκλογή του Κονραντίνου ως βασιλέα των Γερμανών.
Ο Ουρβανός Δ΄ πέθανε στην Περούτζια στις 2 Οκτωβρίου του 1264.
Εξωτερικοί σύνδεσμοι
Κατηγορία:Πάπες Κατηγορία:Γάλλοι Πάπες Κατηγορία:Πάπες 13ου αιώνα
Μααχά
Η Μααχά ήταν πρόσωπο της Παλαιάς Διαθήκης, κόρη του βασιλιά Θολμί,σύζυγος του Δαβίδ.
Μααχά και Δαβίδ
Ο Δαβίδ και η Μααχά έκαναν δύο παιδιά: τον Αβεσσαλώμ και την Θάμαρ, που υπήρξε θύμα βιασμού.
Νέα Αρετσού
Η Νέα Αρετσού είναι περιοχή του Δήμου Καλαμαριάς.
Οι πρόσφυγες
Από τους Αρετσιανούς πρόσφυγες που εγκαταστάθηκαν στη Θεσσαλονίκη, σχεδόν όλοι όσοι σχετίζονταν επαγγελματικά με τη θάλασσα, το 1924-1925 εγκαταστάθηκαν στην περιοχή της Καλαμαριάς. Η παραθαλάσσια έκταση από εκεί που βρίσκεται σήμερα το Παλατάκι του Κυβερνείου μέχρι τη μαρίνα της Αρετσούς ―τα λεγόμενα απολυμαντήρια― χρησιμοποιήθηκε ως χώρος αποβίβασης, απολύμανσης και αρχικής συγκέντρωσης προσφύγων. Εκεί, υπήρχαν δύο παραπήγματα κοντά στην παραλία στα οποία γινόταν η απολύμανση, για τα μεν ρούχα υπήρχε ο λεγόμενος κλίβανος και για τους ανθρώπους το λουτρό. Μετά οι πρόσφυγες στεγάστηκαν προσωρινά σε σκηνές κοντά στην παραλία ή προωθούνταν σε προσφυγικούς καταυλισμούς στο κέντρο της Καλαμαριάς. «Eίχαν σκοπό πρώτα οι ψαράδες να κάνουνε το Καραμπουρνάκι. Τότε η Αρετσού ήταν πιο μακριά, ακόμα πιο εγκαταλελειμμένη, αλλά επειδή φυσούσε πάντοτε βοριάς πολύς, ο Βαρδάρης ο λεγόμενος, δεν μπορούσαν τα καΐκια αυτά να τακτοποιηθούν εκεί πέρα και τα φέρανε εδώ, που είναι λιμάνι, και έκαναν εδώ την Αρετσού. Και κάνανε το αλιευτικόν Ρύσιο».
Όπως αναφέρθηκε, εγκατάσταση προσφύγων σε αυτή την περιοχή έγινε το 1924-1925, με την ίδρυση της Αρετσούς από την Επιτροπή Αποκαταστάσεως Προσφύγων (ΕΑΠ). Μια επιτροπή των Ρυσίων, πρωτοστάτησε στην ίδρυση του συνοικισμού. Συνολικά εγκαταστάθηκαν στην Αρετσού 224 οικογένειες, όπως φαίνεται από τον αριθμό των οικοπέδων στην αποτύπωση της περιοχής από την Πρόνοια. Οι δρόμοι της Αρετσούς, τουλάχιστον από το 1932, έφεραν ονόματα προσώπων που είχαν σχέση με την ίδρυση του συνοικισμού και την περίθαλψη των κατοίκων του, ή άλλων σημαντικών προσωπικοτήτων.
Στην αρχή της οικοδόμησής του, ο συνοικισμός είχε περιορισμένη έκταση και περιελάμβανε, σε μια λασπώδη και αδιάβατη το χειμώνα περιοχή, μιας και το έδαφος της είναι αργιλώδες, λίγες ομοιόμορφες ισόγειες κατοικίες, που είχαν έκταση μαζί με τον κήπο τους, 300 τ.μ.
Οι κάτοικοι υπέφεραν, βουτηγμένοι στη λάσπη και ανυπεράσπιστοι στις καιρικές συνθήκες. Συγκοινωνία με τη Θεσσαλονίκη δεν υπήρχε, αν και η απόσταση ήταν μόλις είκοσι λεπτά περπάτημα. Με την πάροδο του χρόνου οργανώθηκε, από Καλαμαριώτες αυτοκινητιστές, υποτυπώδης συγκοινωνιακή σύνδεση με τρία τέσσερα ασθενοφόρα, από το ανατολικό άκρο της Θεσσαλονίκης (το Ντεπό) ως την Καλαμαριά και αργότερα ως την Αρετσού. Η Αρετσού δεν άργησε να αποκτήσει ιδιαίτερη φήμη μεταξύ των προσφυγικών συνοικισμών της Θεσσαλονίκης και να θεωρηθεί επιτυχημένη εγκατάσταση. Όπως οι περισσότερες συνοικίες, είχε δική της εκκλησία, αφιερωμένη στον προστάτη των ναυτικών, Άγιο Νικόλαο, ομώνυμη με εκείνη στο Ρύσιο Μικράς Ασίας. Οι Ρύσιοι, άλλωστε, ήταν ανέκαθεν φιλόθρησκοι και αυστηροί τηρητές των θρησκευτικών, οικογενειακών και κοινωνικών παραδόσεων. Η ενορία του Αγίου Νικολάου ιδρύθηκε το 1926 και αγωνιζόταν να ικανοποιήσει τις ανάγκες της με τα πενιχρά έσοδά της.
Το Ρύσιο, μετά από ενέργειες των δασκάλων Φίλιππου Καργόπουλου και Στυλιανού Τζορμπατζηκωστή, απέκτησε γρήγορα και σχολείο, στη θέση του σημερινού 5ου δημοτικού σχολείου, το οποίο κατά τον μεσοπόλεμο λεγόταν «ΡΚΚ» – Ρύσιο, Κουρί, Κατιρλί. Θεμελιώθηκε στις 15 Οκτωβρίου 1926, άρχισε να λειτουργεί τα τέλη του 1927, με πρώτο διευθυντή τον Φίλιππο Καργόπουλο. Το μεγαλοπρεπές και επιβλητικό κτίριο στέγαζε τους μαθητές από τους τέσσερις γειτονικούς συνοικισμούς (Ν. Ρύσιο, Κουρί, Κατιρλί και Δέρκων) έως το 1975, οπότε και κατεδαφίστηκε από τον Οργανισμό Σχολικών Κτιρίων και στη θέση του ανοικοδομήθηκε νέο σχολικό κτιριακό συγκρότημα (5ο και 21ο δημοτικό σχολείο και 2ο γυμνάσιο Καλαμαριάς).
Σύμφωνα με το «επάγγελμα πατρός» στα μαθητολόγια, η Αρετσού είχε την πιο μεγάλη ποικιλία επαγγελμάτων απ’ όλους τους παραλιακούς συνοικισμούς, αλλά δεν είχε σχεδόν καθόλου εμπορικά καταστήματα, παρά μόνο δύο φούρνους, δύο κουρεία και τέσσερα καφενεία: οι περισσότεροι Αρετσιανοί εργάζονταν στη Θεσσαλονίκη. Τα επαγγέλματα που αναφέρονται συχνά είναι: πλοίαρχος, ψαράς, εργάτης, γεωργός, αρτοποιός, λαχανοπώλης και σιδηρουργός. Δεν υπήρχαν χωράφια στην Αρετσού, αλλά αρκετές οικογένειες είχαν καλλιέργειες για δική τους κατανάλωση. Ωστόσο, η βασική πηγή εσόδων ήταν η θάλασσα: πολλοί κάτοικοι του συνοικισμού εργάζονταν ως ναυτικοί ή ψαράδες ή και τα δύο μαζί. Για την ηθική δε και υλική υποστήριξή τους, αλλά και για την προστασία των συμφερόντων τους, δημιούργησαν, μόλις το 1932, δύο σωματεία: το Σύνδεσμο Κατοίκων Νέου Ρυσίου Αλιέων (1-11-1932) και την Ένωση Κατοίκων Νέου Ρυσίου Αλιέων «Αναγέννησις» (31-12-1932).
Όπως σε όλους τους προσφυγικούς συνοικισμούς, έτσι και στην Αρετσού οργανώθηκαν και οι πρώτες ποδοσφαιρικές ομάδες. Ο Παρθενών Ν. Ρυσίου αναφέρεται, από τον Αύγουστο του 1928, στις λίστες της ανεπίσημης ποδοσφαιρικής ένωσης.
Επιπλέον, όμως, η θέση της Αρετσούς ―δίπλα στη θάλασσα και κοντά στη Θεσσαλονίκη― την κατέστησε ελκυστικό τόπο για εκδρομές. Τα έξι γνωστά εξοχικά κέντρα, η «Ακρόπολις», του Δ. Καλλέ, η «Ακτή», του Λάζαρου Κωνσταντίνου, ο «Αστακηνός Κόλπος» και μετέπειτα «Ποσειδών», του Ανέστη Σακάρογλου, ο «Βόσπορος», του Βασίλειου Πενόπουλου, ο «Παράδεισος», του Παν. Κωνσταντάκου, (τα ονόματα είναι της περιόδου 1932/33) και ο «Χαμόδρακας», του Λέοντα Χαμόδρακα, καθώς και η παραλία είχαν έντονη κίνηση το καλοκαίρι.
Υπήρχε ακόμη θαλάσσια συγκοινωνία από τη Θεσσαλονίκη προς την Περαία μέσω Αρετσούς. Το 1934, η Αρετσού, μαζί με το Κουρί, το Κατιρλί, το συνοικισμό των Δέρκων και τη Νέα Κρήνη αποσπάστηκαν από τον δήμο Θεσσαλονίκης και η Αρετσού έγινε έδρα της νεοϊδρυθείσας κοινότητας Ρυσίου, με πληθυσμό 3.700 κατοίκους, εκ των οποίων οι 800 διέμεναν στην Αρετσού. Πριν από τη συγκρότηση της εν λόγω κοινότητας, υπήρχε και ο Σύλλογος Συνοικισμού Νέου Ρυσίου, ο οποίος πιθανόν να ασκούσε μια άτυπη μορφή διοίκησης, όπως γινόταν και σε άλλες συνοικίες. Ως πρώτη γενική συνέλευση των Ρυσίων αναφέρεται η 24η Φεβρουαρίου 1924, όπως προκύπτει από σχετικό δημοσίευμα (Μακεδονία, 23/2/1924). Επιπλέον, λειτουργούσε μορφωτικός σύλλογος, ο «Κοραής».
Στην κοινότητα Ρυσίου λειτουργούσε και κοινοτικό ιατρείο. Ο κοινοτικός γιατρός Μιχάλης Παπαδόπουλος, σε διάστημα 21 μηνών (4/1938-12/1939), κατέγραψε 3.440 επισκέψεις ασθενών. Η ελονοσία «θέριζε» την εποχή εκείνη (από τους 570 ελονοσούντες, οι 366 ήταν παιδιά).
Από την ανάλυση των στοιχείων των βιβλίων ασθενών, προκύπτει ότι η νοσηρότητα στην κοινότητα ήταν υψηλή, παρά τις προσπάθειες και τη φροντίδα της υγείας των κατοίκων στο κοινοτικό ιατρείο, ακόμα καί όταν η οικονομική τους κατάσταση δεν το επέτρεπε.